open-index/open-wikipedia-markdown huggingface dataset:
Ingrid Norum

**Ingrid Norum** (født 1973) er en norsk kunsthistoriker og konservator NMF. Hun har sin utdanning fra Universitetet i Oslo (cand.philol., 2000), Norges teknisk-naturvitenskapelige universitet i Trondheim (cand.mag., 1998) og fra Université Lumière Lyon 2 i Frankrike (DEUG, 1995). 

Hun har jobbet både ved Nordnorsk Kunstmuseum i Tromsø (2000-2002) og ved Agder Kunstnersenter i Kristiansand (2002-2003). Fra 2003 til 2020 var hun konservator ved Sogn og Fjordane Kunstmuseum. Siden 2021 er hun seniorrådgiver i avdeling kunst i Musea i Sogn og Fjordane. 

Norum har kuratert et tyvetals utstillinger. I tillegg til bøkene *Jens Hauge – Fotografi 1970-2012 frå 2012 og [[Knut Rumohr]] – TEMPERAment* fra 2014 har Norum publisert flere katalogartikler om kunstnere som Robert A. Robinson, Kåre Kivijarvi, Hans Gjesme, Ludvig Eikaas, Elsa Eikaas og Magne Vangsnes. Fotografi og kunstnerskap fra Sogn og Fjordane er i fokus i forskningen hennes.

Norum var i perioden 2010-2013 styreleder for Seksjon for kunst- og kunstindustrimuseer i Norges Museumsforbund (styremedlem 2013-2015). Fra juni 2015 til juni 2019 satt hun i styret for Stiftinga Musea i Sogn og Fjordane.

## Publikasjoner i utvalg
* "Det er berre det som er født i eins eigi sjel som er ekte kunst": – Kva skjedde med Hans Gjesme sitt kunstnarskap då han vart psykisk sjuk og innlagd på Gaustad sjukehus?, *Kunst og Kultur*, *107*(3–4), 79–95. https://doi.org/10.18261/kk.107.3-4.3 
* "Talande ting", *Myndir* nr. 2, 2019.
* "Hus hjå Hans Gjesme"*, Myndir* nr. 1, 2019.
* «På, med og til staden - Magne Vangsnes sine land art-prosjekt», i *Magne Vangsnes - Utan tittel*, Skald forlag, Leikanger, 2015.
* *Knut Rumohr - TEMPERAment*, Skald forlag, Leikanger, 2014.
* *Jens Hauge - Fotografi 1970-2012*, Skald forlag, Leikanger, 2012.
* «Grafikaren, tekstilkunstnaren og målaren Astrid Myklebust» i *Astrid Myklebust biletvev – med vengjer av garn*, Sunnfjord Museum, 2012.
* «Ein amerikanar i Sogn og Fjordane» i «Gripen av havfolket. Den amerikanske fotografen Robert A. Robinson i Sogn og Fjordane», *Brenning* nr.2, Florø, 2010.
* «Elsa Eikaas utsmykking og kyrkjetekstilar», *Myndir* nr. 2, 2007.
* «Portrettkunstnaren Eikaas», *Myndir* nr. 1, 2005.
* «Nytt til samlinga 1999-2003», *Myndir* nr. 1, 2004.
* «Hans Gjesme – portrett», i *Hans Gjesme. Landskap og portrett*, Skald forlag, Leikanger, 2004, ISBN 9788279590422.
* «Kåre Kivijärvi og Robert A. Robinson. Fotografier fra 1950- og 1960-tallets Nord-Norge», i Anne Aaserud (red.), *Nordnorske bilder og bildet av Nord-Norge*, Tromsø, 2002.
* *Captured by the Norwegians av Robert A. Robinson, 1958 – En studie av det fotografiske og det norske*, Hovedoppgave i kunsthistorie høsten 1999, Avdeling for kunsthistorie, Universitetet i Oslo.

## Referanser
Vinderslevmesteren

**Vinderslevmesteren**  var en dansk kalkmaler eller malerverksted som var aktiv rundt år 1500. Man kjenner hans arbeider fra Vinderslev kirke på Jylland, Mariemagdalene på Djursland, Ottestrup kirke og Marvede kirke begge på Sjælland.

Saxtorph undres i sin bok *Jeg ser på kalkmalerier* på om Vinderslevmesteren har benyttet sin kone som modell til jomfru Maria, ettersom alle hans madonnaer har samme ansikt.

## Litteratur
* Niels M. Saxtorph: *Jeg ser på kalkmalerier*, side 27, Politikens Forlag A/S, 1970, ISBN 87-567-1185-9
Sødringmesteren

**Sødringmesteren** (**Sødringverkstedet**)  var en dansk kalkmaler eller et malerverksted som utførte arbeider i kirker knyttet til lensmann Jacob Lykke på Østrup ved Randers. Verkstedet var aktivt på Jylland i perioden ca. 1490–1505.

Sødringmesteren har utført kalkmalerier i Albæk kirke, Sødring kirke og Udbyneder kirke og både i Sødring og Albæk har han malt Jacob Lykkes våpenskjold. Maleriene i Sødring er datert 1491 og i Udbyneder i 1501.

## Litteratur
* Niels M. Saxtorph: *Jeg ser på kalkmalerier*, side 27-28, Politikens Forlag A/S, 1970, ISBN 87-567-1185-9
## Eksterne lenker
* Kalkmalerier hos Nationalmuseet
Helligtrekongersmesteren

**Helligtrekongersmesteren** (**Helligtrekongersverkstedet**)  var en dansk kalkmaler eller malerverksted som var aktivt på Sjælland i Danmark ca. 1465–1475. Verkstedet har fått navn etter sine arbeider i Helligtrekongers kapell i Roskilde domkirke.

Helligtrekongersmesteren har også malt i Tystrup kirke og i Vordingborg kirke.

## Litteratur
* Niels M. Saxtorph: *Jeg ser på kalkmalerier*, side 25, Politikens Forlag A/S, 1970, ISBN 87-567-1185-9
## Eksterne lenker
* Kalkmalerier hos Nationalmuseet
Samuel Birch

**Samuel Birch** (født 3. november 1813 i London, død 27. desember 1885 i London) var en britisk språkforsker og arkeolog.

## Bibliografi (utvalg)
* *Gallery of antiquities* (1842) 
* *Introduction to the study of the hieroglyphics* (1857)
* *History of ancient pottery* (1858, 2. opplag 1873)
* *Description of the collection of ancient marbles in the British museum* (1861) 
* *Inscriptions in the hieratic and demotic character from the collections of the British museum* (1868)

## Referanser


## Eksterne lenker
* Nordisk familjebok, 1904–1926 (Leksikonet)
Demba Ba

**Demba Ba** (født 25. mai 1985) er en franskfødt senegalesisk fotballspiller som fra 25. august 2021 er klubbløs.

Han har tidligere spilt for Rouen, Mouscron, Hoffenheim, West Ham United, Newcastle United og Chelsea.

## Karriere
### Klubbkarriere
Etter å ha vært innom juniorlagene til Port Autonome du Havre, Frileuse, Montrouge, Lura og Watford, signerte Ba en ettårsavtale med den franske klubben Rouen, og nøt et suksessrikt år i Normandie. Mouscron vant kampen om Bas signatur i 2006, og etter en god start på karrieren i Belgia, hvor han scoret i sine tre første kamper, ble han skadet og var ute med skade mellom august 2006 og april 2007. Etter å ha kommet tilbake fra skade, fortsatte Ba der han hadde sluppet og scoret syv mål på ni kamper.

### 1899 Hoffenheim
29. august 2007, hentet Hoffenheim Ba til Tyskland for €3M. Ba gjorde en god førstesesong i Hoffenheim, og var en av bidragsyterne til at den nyopprykkede Bundesliga-klubben ledet ligaen da de tok juleferie.

I juli 2009 var Ba nære ved å signere for VfB Stuttgart, men han bestod ikke den medisinske testen og ble værende i Hoffenheim. I desember samme år, signerte Ba en ny kontrakt med Hoffenheim, som holdt ham til klubben til 2013.

Totalt scoret Ba 40 mål på 103 kamper for Hoffenheim.

### West Ham United
I januar 2011 nektet Ba å dra på treningsleir med Hoffenheim fordi han ville til West Ham United. Hoffenheim annonserte at Ba ville bli straffet av klubben, mens Ba påstod at Hoffenheim hadde forsikret ham om at han kunne forlate klubben under de rådende forhold. I stedet var det Stoke City som var nærmest å signere Ba, men Ba bestod ikke den medisinske testen. Dermed ble West Ham United likevel Bas neste stoppested, og han signerte en treårsavtale med London-klubben 28. januar 2011.

West Ham rykket ned fra Premier League samme år, og dermed ble klausulen i Bas kontrakt aktivert. Han kunne forlate klubben vederlagsfritt.

### Newcastle United
Ba hadde intet ønske om å bli med West Ham ned til Championship og signerte derfor for Newcastle United 17. juni 2011. Kontrakten hans varer frem til sommeren 2014, men hadde en klausel som sa at Ba kunne dra for et bud på 7.5 millioner pund.

### Chelsea
Ba signerte for Chelsea fjerde januar for 7.5 millioner pund, og ble tildelt draktnummer 29.

### Besiktas
Ba gikk i 2014 til tyrkiske Beşiktaş JK.

## Landslagskarriere
Ba har 16 landskamper for , og har scoret fire mål. Han scoret i landslagsdebuten sin mot  i juni 2007.

## Referanser


## Eksterne lenker
* 
*
Ernst von Richter

**Ernst Friedrich Hermann von Richter** (født 10. januar 1862 i Berlin, død 4. februar 1935 i Berlin) var en tysk jurist og politiker (Deutsche Volkspartei) i det tyske keiserrike og Weimarrepublikken.

Richter studerte retts- og statsvitenskap i Berlin og Thüringen. Etter fullendte studier sluttet han seg til studentforeningen Corps Rhenania Tübingen, hvor han ble æresmedlem i 1912. I 1891 ble han ansatt i den prøyssiske forvaltningen. I 1900 ble han ansatt i innenriksministeriet, og i 1904 ble han utnevnt til *Oberregierungsrat*. Senere fikk han tittelen *Wirklicher Geheimer Rat* og i 1908 ble han adlet. I 1908 ble han også utnevnt til æresdoktor ved Universitetet i Jena.

Fra 19. mai 1905 til 5. mai 1914 var Richter statsminister i Sachsen-Coburg-Gotha og samtidig formann for hertugdømmets saksiske statsministerium, avdeling B i Gotha. Fra 1917 til 1920 var han Overpresident i den prøyssiske provinsen Hannover.

Fra 1919 til 1921 var Richter medlem av den grunnlovsgivende prøyssiske Landsforsamling og var innvalgt i Preußischer Landtag frem til 1928.

Fra 7. november 1921 til 6. januar 1925 var han finansminister i ministerpresident Otto Brauns andre regjering.

## Referanser
ØB-gården

**ØB-gården** var navnet på bygningen avisen *[[Østlandets Blad]]* tidligere var lokalisert i. ØB-gården lå i Idrettsveien i Ski i Nordre Follo. ØB-gården ble innviet i 1967. *Østlandets Blad* disponerte det meste av arealet i ØB-gården. 3. etasje ble i flere år leiet ut til Sorenskriveren i Ski. På gateplan ut mot Idrettsveien var det i flere år blant annet et reisebyrå.

*Østlandets Blad* innviet de utvidede lokalene i 1979. Den nye delen bestod blant annet av nytt rotasjonstrykkeri, kantine og et annet mindre trykkeri. Et atrium var også en del av denne utvidelsen.

På begynnelsen av 1990-tallet ble bygget utvidet med glassoverbygd atrium. Det ble også påbygget en etasje til i delen av bygningen som vender mot Torgveien. Denne nye etasjen ble benyttet av journalistene.

På 2000-tallet ble rotasjonspressen i ØB-gården stengt da avisen ble trykket i et sentralt trykkeri i Vestfold. I forbindelse med bygging av nye leiligheter øst for ØB-gården, ble hallen der trykkeriet tidligere var lokalisert, ombygd til garasjer for de nye leilighetene.

I september 2011 flyttet *Østlandets Blad* ut av ØB-gården, til fordel for nyere lokaler i Jernbaneveien i Ski sentrum.

ØB-gården ble revet i august 2020, for å gjøre plass til det nye leilighetskomplekset Giljehagen.
Patricia Nelson Limerick

**Patricia Nelson Limerick** (født 17. mai 1951 i Banning, California) er en amerikansk historiker og regnes som en av de ledende historikere fra USA. 

Limerick fikk B.A. i 1972 fra University of California, Santa Cruz, og en Ph.D. i 1980 fra Yale University. Hun arbeidet ved Harvard University som amanuensis fra 1980 til 1984. Tidligere har hun undervist på Yale som pedagogisk assistent. Siden den gang har Limerick vært ansatt ved Universitetet i Colorado i Boulder, der hun ble ansatt som professor i historie og leder av styret i organisasjonen Center for American West.

Limerick var president i American Studies Association (1996–1997) og i History Association fra 2000. Hun er kjent for å ha skrevet boken The Legacy of Conquest. I 1995 ble hun tildelt pengestøtte fra støtteordningen MacArthur Fellowship.

## Referanser
Biri Basketballklubb

**Biri Basketballklubb** (**BBBK**) er en basketballklubb på Biri i Gjøvik kommune.

## Historie
BBBK ble dannet i 1967 av Øyvind B. Høyland. Laget startet som et skolelag ved Biri ungdomsskole, men et par år senere ble det offisielt et lag i Mjøsligaen. Den første offisielle kampen var mot Moelv Basketballklubb, hvor Biri vant 23-19. Rolf Indrebakken er lagets trener, og laget spiller i Mjøsligaen. BBBK har treningene sine i lokalene til gamle Biri Senter ved E6, også kalt for Spareland.

## Resultater
*Opplandscupen 2008 – 1.-plass
*Mjøsspillet 2007 – 3.-plass
*Hedmarkscupen 2006 – 2.-plass
*Opplandscupen 2005 – 5.-plass
*Ringsakerspillet 2004 – 2.-plass
*Hedmarkscupen 2003 – 4.-plass

## Lagsang
I 1978 fikk klubben en egen lagsang:
:Vi gir aldri opp
:Det sier aldri stopp
:Når vi tar fram ballen

:Det beste laget på jord
:Mye bedre enn du tror
:Vi står høyest på pallen

:I regn og i vind
:Vi får alt til
:Vi er Biri Basketballklubb!

:Vi scorer et mål
:Og tenner et bål
:Vi er Biri Basketballklubb!

## Kjente spillere
*Trygve Larssveen er en av spillerne på BBBK som har bemerket seg de siste årene. Både i 2007 og 2008 var han toppscorer på laget. Hans beste sesong var i 2007 da han skåret hele 87 mål gjennom én sesong. 
*Ole Kristian Olsen er også en av de beste spillerne på BBBK. Han hadde sin beste sesong i 2005, der han skorte 83 mål totalt. Olsen pådro seg en kneskade i 2009, og måtte forlate laget. Han er i dag assisterende trener.

## Drakten
Drakten består av en gul singlet og blå tights.
K Street

**K Street** er navnet på to gater i Washington D.C.. Den nordlige K Street, som begynner i bydelen Georgetown på vestre side og slutter i bydelen Near Northeast på østre side, er kjent for at mange lobbygrupper, tenketanker og advokatfirmaer holder til der. Hvis man sier K Street refererer det stort sett alltid til den nordlige gaten. K Street har også blitt et generelt begrep i amerikansk språk om lobbyindustrien. TV-serien *[[K Street (tv-serie)|K Street]]* fra 2003 var basert på denne gaten.

Den sørlige K Street går mellom elvene Potomac og Anacostia.

## Referanser


## Eksterne lenker
*
Mark Austin (fotballspiller)

**Mark Austin** (født 24. februar 1989) er en australsk fotballspiller som spiller for klubben Carlton Football Club som ligger i den australske Football League. Austin spilte under to senior kamper for Glenelg Tigrene i 2006, da denne klubben lå i SANFL sesongen, og ble deretter valgt i 2006, til AFL National Draft i tredje runde.

Austin spilte fast i forsvaret til Carlton Club fra 2009-sesongen. Han bukket under for en skade i siste del av denne sesongen, og mangler derfor de siste rundene av denne sesongen.

## Referanser


## Eksterne lenker
*
Elizabeth LeCompte

**Elizabeth LeCompte** (født 1944) er teaterdirektør og en av grunnleggerne av den eksperimentelle teatergruppen The Wooster Group som ble grunnlagt i 1980.

LeCompte begynte med eksperimentelt teaterarbeid i 1970 da hun ble med Richard Schechner og hans teatertrupp The Performance Group som turnerte mellom 1967 og 1980. Mens hun arbeidet med The Performance Group, begynte hun å utvikle en rekke forestillinger på egen hånd. Disse forestillingene var basert på egne erfaringer.

Hun har en sønn, Jack (født i 1982), med Wooster Group-skuespilleren Willem Dafoe. I 2007 fikk hun et *[[fellowship]]* fra Rockefeller-stiftelsen. Hun ble tildelt et stipend på 50 000 dollar av organisasjonen United States Artists, som er en offentlig organisasjon som støtter og fremmer arbeidet til amerikanske artister og musikere. Hun har også mottatt finansiell støtte fra The MacArthur Fellows Program i 1995.

## Referanser


## Eksterne lenker
*
Shinyanga (region)

**Shinyanga** er en av Tanzanias 30 administrative regioner. Den dekker et område på &nbsp;km² grenser til regionene Mwanza, Mara og Kagera i nord, Tabora i sør, Kigoma i vest, Singida i sørøst og Arusha og Manyara i øst. Regionshovedstaden er Shinyanga.

Ved den nasjonale folketellingen i 2012 hadde regionen en befolkning på &nbsp;innbyggere. De største etniske gruppene i regionen er sukuma, nyamwezi og sumbwa.

Ali Rufunga er kommisjonær i regionen. 

## Distrikter
Regionen Shinyanga er administrativt delt inn i tre distrikter. Innbyggertallene som er oppgitt nedenfor stammer fra folketellingen i 2012. 

## Næringsliv
Det er variert tradisjonelt jordbruk i området, med mais, bomull og ris som de vanligste avlingene. 

## Referanser


## Eksterne lenker
*
Tanga (andre betydninger)

**Tanga** kan referere til:
* Tanga, en type truse
* Tanga, en by i Tanzania
* Tanga, et distrikt i Tanzania
* Tanga, en region i Tanzania
Bruu (språk)

**Bruu** (andre navn er **Bru**, **Baru** og **B'ru**) er et austroasiatisk språk som snakkes av omtrent 120.000 mennesker i Sørøst-Asia, av Bru-folket (på engelsk: **The Bru People**). Språket er også noe utbredt blant asiatiske immigranter i USA. Bruu er et av femten katuiske språk, som igjen er en del av språkgruppen Mon-khmer. Rundt 50.000 fra Laos, 55.000 vietnamesere og 20.000 thailendere snakker Bruu, og språket er delt inn i to hovedgrupper; **Western Bruu** og **Eastern Bruu**.

## Eksterne lenker
* Om språket på Ethnologue.com
* Om språket på Phonetics.ucla.edu
Adam West

**Adam West** (født **William West Anderson**; 19. september 1928 i Walla Walla i Washington i USA, død 9. juni 2017 i Los Angeles i California i USA) var en amerikansk skuespiller, kjent for sin hovedrolle i TV-serien ''Batman'' fra 1960-tallet. Han var kjent for å portrettere forskjellige eksentriske versjoner av seg selv, i tillegg til hans stemmearbeid i animerte TV-serier som *[[Familien Griffin]]*.

## Liv og virke
### Bakgrunn

Adam var sønn av Otto West Anderson (25. januar 1903 – 9. oktober 1984) og Audrey V. Speer (1906–69). Han var av svensk avstamming fra farssiden, og av engelsk, walisisk, tysk, irsk og skotsk på morssiden. Faren var bonde, moren operasangerinne og konsertpianist som ofret sine drømmer om Hollywood for å ta seg av familien. Adam flyttet til Seattle da han var 15 sammen med moren da foreldrene skilte seg.

Han tok bachelorgrad i litteratur ved Whitman College. Under militærtjenesten var han hallomann for American Forces Networks fjernsyn. Etter dimittering var han melkemann og flyttet så til Hawaii for å arbeide i fjernsynet.

### Karriere
I 1959 flyttet skuespilleren til Hollywood og tok artistnavnet «Adam West». I sin selvbiografi *Back to Batcave* forklarer han at han valgte navnet Adam bare fordi han likte måten det så ut og hørtes ut sammen med etternavnet «West», som var hans mors pikenavn. Hans nære venner og familie kalte ham fremdeles for Bill.

Adam West dukket opp i filmen *[[The Young Philadelphians]]* med skuespiller Paul Newman, og som gjesteskuespiller i en rekke TV-serier med ville vesten-tema. Han hadde gjesteroller si den syndikerte dramaserien Johnny Midnight og for sine rolle som politibetjent Steve Nelson i dramaserien, The Detectives. Han spilte i en episode av den originale TV-serien *[[The Outer Limits]]* tittelen «The Invisible Enemy». Han gjorde en kort opptreden i filmen *[[Soldier in the Rain]]* som hadde stjernegalleriet Jackie Gleason og Steve McQueen på rollelisten.

I 1970 ble West tilbudt rollen som James Bond for filmen *[[Diamanter varer evig]]*. Men West fikk ikke rollen etter å ha prøvespilt for rollen og han uttalte senere i sin selvbiografi at han trodde denne rollen i stedet burde spilles av noen britiske skuespillere. Siden 2000, har West gjort regelmessige opptredener på den animerte TV-serien Family Guy, der han spiller ordføreren Adam West, som var en parodi på West selv, som var ordføreren i Quahog i Rhode Island. Denne rollen har gitt ham en ny bølge av popularitet siden serien Batman.

## Referanser


## Eksterne lenker
* 
*
Tanga (region)

**Tanga** er en av Tanzanias 30 administrative regioner. Regionen ligger øst i landet, og grenser til Indiahavet i øst, Kenya i nord, regionen Kilimanjaro i nordvest, Manyara i vest og Pwani og Morogoro i sør. Regionshovedstaden er byen med samme navn. Regionen har et areal på &nbsp;km², hvorav 572&nbsp;km² er vann. Ved den offisielle folketellingen i 2012 hadde regionen en befolkning på &nbsp;innbyggere.

Pare, wataita, shambala, wambugu, segeju, wadigo, wanago og wazigua er blant de etniske gruppene som har migrert til Tanga.   

Chiku Galawa er kommisjonær i regionen. 

## Distrikter
Regionen Tanga er administrativt delt inn i åtte distrikter. Innbyggertallene som er oppgitt nedenfor stammer fra folketellingen i 2012. 

## Referanser


## Eksterne lenker
*
Magnor Ungdomslag

**Magnor Ungdomslag** er et idrettslag som holder til på tettstedet Magnor (Eidskog kommune) i Innlandet fylke. Laget er av de eldste i distriktet og ble stiftet allerede 24.05.1898. Magnor UL driver og – eller har blant annet drevet med fotball, håndball og ski. Fotballklubben ble forøvrig kretsmestere i 1935 og 1937 og spiller med grønne trøyer med svarte vertikale striper.

Skihopperen Wilhelm Brenna representerte forøvrig Magnor UL da han var aktiv. Det samme har fotballspilleren Kai Olav Ryen gjort

## Eksterne lenker
* Magnor UL langrenn
* Magnor UL fotball
Robin Carnegie

**Robin Carnegie** (født 22. juni 1926, død 1. januar 2011 i Salisbury Hospice) var en høytstående britisk offiser og tidligere militær sekretær. 

Han ble utdannet ved Rugby School før han vervet seg til militæret hvor han gikk inn kavaleriregimentet i 7th Queen's Own Hussars i 1967. Han fortsatte med å være sjef for ellevte pansrede brigade i 1971 og senere ble han innsatt som generalkommandant for tredje infanteridivisjon i 1974. 

Han ble stabssjef ved hovedkvarteret British Army of the Rhine i 1976, og ble siden militærsekretær i 1978. Han var deretter generaldirektør for militær trening i 1981. Han var også oberst i Queen's Own Hussars. I 1955 giftet han seg med Iona Sinclair, og de fikk en sønn og to døtre som fikk fem barnebarn før Carnegie døde i januar 2011.

## Referanser
Thora Birch

**Thora Birch** (født 1982) er en amerikansk skuespiller. 

Birch var en barneskuespiller på 1990-tallet, og spilte i filmer som *[[All I Want for Christmas]]* (1991), *[[Patriot Games]]* (1992), *Hocus Pocus* (1993), *Now and Then* (1995) og *Alaska* (1996). Hun ble kjent i 1999 etter å få verdensomspennende oppmerksomhet og ros for sin opptreden i filmen *[[American Beauty (film)|American Beauty]]* der hun hadde en nakenscene. 

Birch spilte hovedrollen i den godt mottatte filmen *Ghost World* i 2001, som gav henne en Golden Globe-nominasjon. Hennes foreldre, som var hennes managere fra starten av hennes skuespillerkarriere, var også tidligere skuespillere, og begge dukket opp i den pornografiske filmen *[[Deep Throat (film)|Deep Throat]]*. 

Birch er av tysk, jødisk, nordisk og italiensk opphav. Familiens opprinnelige etternavn var Biersch, og kommer fra hennes tyske forfedre som var jøder. Hennes fornavn, Thora, er avledet fra navnet på den norrøne guden for torden og lyn, Thor. Thora har en yngre bror som fikk navnet Bolt. 

Birchs evne til å portrettere seg selv som en ung guttejente gjorde at hun fikk flere filmroller i perioden 1991-1995, inkludert rollen som Dani i filmen *Hocus Pocus* (1993). Hun fikk store roller i flere kjente filmer som *All I Want for Christmas* (1991) og *Monkey Trouble* (1994). Hun dukket opp i to Harrison Ford-filmer, først i *Patriot Games* (1992) og senere i oppfølgeren til denne filmen, *[[Overhengende fare (film)|Overhengende fare]]* som kom ut i 1994. 

I 1999, fikk Birch enorm kritikk for sin rolle som Jane Burnham i filmen *American Beauty* som ble nominert til prisen British Academy of Film and Television Arts. Filmen vant en Oscar for beste film, samme året. Fordi Birch var 16 år da hun var med i filmen, og dermed var å betrakte som mindreårig i USA, måtte foreldrene hennes godkjenne en kort scene der hun var toppløs. Foreldrene og representanter for barnearbeid var på filmsettet for innspillingen av denne korte scenen. 

Birch har indikert at hun drømmer om å bli regissør, og har nylig begynt å regissere sine egne korte videoer sammen med en komediegruppe kalt The Doomed Planet. Videoene kan sees på hennes egen offisielle hjemmeside.

## Eksterne lenker
* 
*
Waitangitraktaten

**Waitangitraktaten** er avtalen maorihøvdingene på New Zealand skrev under på 6. februar 1840. Den gikk ut på at maoriene skulle bli beskyttet av engelsk lov og at New Zealand skulle være engelsk koloni. Den ble underskrevet i Treaty House.
Interkrets Elite (Oslo Fotballkrets)

**Interkrets** er det øverste nivået for juniorlag i fotball på Østlandet. Det er interkretsserier for gutter og jenter i henholdsvis klasse 16 og 19 år.

## G19
Interkretsserien består av lag fra Akershus, Indre Østland, Oslo og Østfold Fotballkrets, som er samlet i en avdeling med 14 lag og spiller dobbel serie. Vinneren kan kalle seg interkretsmester, i avdelingen som er administrert av Akershus Fotballkrets.

De 4 nederste lagene rykker ned i 1. divisjon i sine respektive kretser, og hver krets får 1 ny plass. Kun ett lag fra hver klubb kan delta i denne divisjonen.

### Vinnere
Lyn er klubben som har hatt de beste resultatene etter årtusenskiftet med sine fem seire:

*
* 2010 Lillestrøm
* 2009 Hamarkameratene
* 2008 Lyn
* 2007 Lyn
* 2006 Vålerenga
* 2005 Vålerenga
* 2004 Lyn
* 2003 Lyn
* 2002 Lyn
* 2001 Stabæk
* 2000 Norges Toppidrettsgymnas
* 1999 Moss

## G16 Menn gutter

Interkretsserien består av lag fra Akershus, Oslo og Østfold Fotballkrets, som er samlet i en avdeling med 14 lag og spiller dobbel serie. Avdelingen er administrert av Oslo Fotballkrets.

De 3 nederste lagene rykker ned i 1. divisjon i sine respektive kretser, og hver krets får 1 ny plass. Kun ett lag fra hver klubb kan delta i denne divisjonen.

## J19 Kvinner junior

Interkretsserien består av lag fra Akershus, Oslo og Østfold Fotballkrets, som er samlet i en avdeling med 12 lag og spiller dobbel serie. Vinneren kan kalle seg interkretsmester, i avdelingen som er administrert av Akershus Fotballkrets.

De 3 nederste lagene rykker ned i 1. divisjon i sine respektive kretser, og hver krets får 1 ny plass. Kun ett lag fra hver klubb kan delta i denne divisjonen.

## J16 Kvinner jenter

Interkretsserien består av 10 lag fra Akershus, Oslo og Østfold Fotballkrets som er samlet i en avdeling og spiller dobbel serie. Vinneren kan kalle seg interkretsmester, i avdelingen som er administrert av Oslo Fotballkrets. I 2010-sesongen besto avdelingen av 6 lag fra Oslo, 2 lag fra Akershus og 2 lag fra Østfold.

De 3 nederste lagene rykker ned i 1. divisjon i sine respektive kretser, og hver krets får 1 ny plass. Kun ett lag fra hver klubb kan delta i denne divisjonen.

## Eksterne lenker
* Seriesystem Ungdomsfotball hos *Oslo Fotballkrets*
Oscar Peter Serck

**Oscar Peter Serck** (født St. Petersburg i Russland 30. oktober 1882, død Torquay i England januar 1924) var en forretningsmann og fotballspiller, med norsk pass og med norske foreldre og en bestefar som var norsk konsul i St. Petersburg. Som fotballspiller debuterte han for Viktoria St. Petersburg i 1901. Han står oppført med kamper for Victoria både som keeper og midtbanespiller i det tjukke russiske standardverket om landets tidlige fotballhistorie. Han er trolig den første nordmann som spilte fotball for et lag utenfor Norges grenser.

## Personlig
Men livet som kontorist (i et spikerfirma) og fotballspiller var ikke nok til å holde ham igjen i Russland, så han dro over til USA. Da han kom fram skrev han brev hjem til sin mor, som så sendte han lommepenger i retur, etter å ha oppdaget avsenderadressen. Etter det ble det bare postkort uten avsenderadresse hjem.
 Etter nok et opphold i Sovjetunionen dro han videre via Sibir til California og bosatte seg på en stor ranch noen år før han dro videre til England igjen. Han døde i den idylliske badebyen Torquay i 1924 og eide da en enorm fabrikk utenfor Birmingham med 180 ansatte. Fabrikken leverer den dag i dag deler til bil- og flyproduksjone i England.

## Referanser




## Kilder
*
Per Sivle Forlag

**Per Sivle Forlag AS**, også kalt **Sivle forlag**, var et norsk bokforlag i drift på siste halvdel av 1970-tallet. 

Forlaget ble startet av AKP(m-l) midt på 1970-tallet, i en tid da partiets forlag Oktober drev med profilerte, politiske utgivelser. Oktober prioriterte marxistiske klassikere og ren «partilitteratur» som programmer, studiesirkler etc. Tanken var at Sivle-forlaget skulle utgi litteratur som hadde mindre partipreg, med en bredere skjønnlitterær profil. 

Forfattere som utga bøker i på Sivle i denne tiden var blant andre Toril Brekke, Olav Nordrå, Asbjørn Elden, Mari Osmundsen og Hans Rotmo. I 1975 ga Sivle ut Rotmos «Vømmøl skuggsjå», en bok som beskriver forfatterens fiktive Vømmøl-univers. I ettertid har boka blitt et samlerobjekt. Forlaget utga også barne- og ungdomsbøker, av forfattere som Wenche Blomberg og Sverre Asmervik.

Sivle forlag ble avviklet i 1979-80, da ml-bevegelsen var i krise, og samtlige av AKPs bedrifter ble rammet av nedskjæringer.  

## Referanser
Aagot Stordal

**Aagot Stordal** (født 1931, død 2022) var en norsk hesteoppdretter. 

Hun startet med oppdrett av travhester i 1957, men har også avlet opp galopphester og ponnier. For sin innsats har hun blitt æresmedlem i Asker og Bærum travklub, Oslo og Akershus travforbund, Det Norske Travselskap og Bærum og Omegns Hesteavlsforening. 

Hun ble tildelt Hestesportens hederspris 2011.

## Referanser
Firdahallen

**Firdahallen** er en tidligere idrettshall på Sandane i Gloppen kommune, bygget i 1965. Bygget ble drevet av kommunen i samarbeid med Sogn og Fjordane fylkeskommune. Fra høsten 2010 startet en større rehabilitering det hallen ble innlemmet i idrettsbygget tilhørende kultur og undervisningskonseptet, Trivselshagen, ferdigstilt i 2013. 

På dagtid var hallen undervisningsarena for Firda videregående skole og Gloppen ungdomsskole. 

Hallen hadde full håndballbane på 40 x 20 meter med tribune i andre etasje, og bad og garderober i første etasje. Gloppen Håndballklubb spilte sine hjemmekamper i hallen. Videre ble hallen nyttet av idrettslagene rundt Gloppefjorden, Sandane Turn og Idrettslag, Fjellhug/Vereide Idrettslag, Brodd Idrettslag og Gloppen Friidrettslag. I hallen lå også Firdahallen Folkebad, et 12 meters basseng med 4 baner. Hallen hadde også egne rom for styrketrening.

## Eksterne lenker
* Gloppen kommune om Firdahallen Folkebad
Kalvebod Brygge

**Kalvebod Brygge** er en vei langs Københavns Sydhavn. Den går fra Christians Brygge ved Langebro til Vasbygade. Fra Kalvebod Brygge er det utsikt til Københavns havn. På den andre siden av havnen ligger Islands Brygge. Det er mye trafikk på Kalvebod Brygge. Den vestlige delen av Kalvebod Brygge, dvs. fra Bernstorffsgade til Vasbygade avgrenses på den nordlige siden av et stort skifteområde for jernbanetog.

Kalvebod Brygge betegner også bebyggelsen langs vannet. I begynnelsen av 1990-tallet var det planlagt et konferansesenter på området, men siden ble arealet solgt til Ørestadsselskabet, som har utviklet den nåværende bebyggelsen på stedet. Havnepromenaden Kalvebod Bølge med broer og vannrelaterte aktiviteter, åpner nærmest Langebro i august 2013.

Bygningene er fra øst til vest:
* Nykredits hovedsete (1999-2001, tegnet av Schmidt, Hammer & Lassen)
* Copenhagen Marriott Hotel (1999-2001, tegnet av PLH Arkitekter)
* Ingeniørforeningen i Danmark (1997-98, tegnet av Kieler Architects)

Helt til øst, nærmest Langebro, ligger en liten tollbygning som er tegnet av Kristoffer Varming i 1910. Bygningen er til minne om stedets tidligere aktive havnefunksjon. Den eies nå av Nykredit.

## Referanser
Adam i Paradis

**«Adam i Paradis»** er en drikkevise av ukjent opprinnelse. Den kan synges på melodien til «Hvor herligt er mitt fødeland» av L.M. Ibsen (1786–1846).

## Teksten

**1.** En dag tok Adam seg en lur mens han i drømme fantaserte,
et ribben Herren subtraherte ut av hans nystøpte figur.
Men Herren handlet ei i blinde, av benet skapte han en kvinne
en skål med jubel tømmer vi for dette ribbens tyveri.

**2.** Da Adam våknede og gned sitt øye fikk han se den gave,
den beste frukt i Edens have en medhjelp i hans ensomhet.
Han henne tok til ektemake og ønsket ei sitt ben tilbake,
en skål med jubel tømmer vi for dette ribbens tyveri.

**3.** Er mannen trett av dagens slit en tykk madam hans liv forsøter
når strid og motgang mannen møter hun mottar han med smil så blid.
For livets alvor er kun fløten hun er kanel på risengrøten,
så skjær og fin som postelin hun er all livets medisin.

**4.** Fyll glasset sist til breddfullt mål skål for hver gammel ugift kjerring,
skål for hver moder som ga næring en gang til livets pattegris.
Skål for hver frue, frøken pike og jomfru her på jorderike,
fyll glasset sist til breddfullt mål vi drikker alle pikers skål.


## Kilder
*Oldemors visebok av Eli Støre Erichsen, Cappelen 1976
Barnehjelpsdag

«***Barnehjelpsdag***» er et skillingstrykk skrevet av Adam Hiorth (1816–1871). Han var en norsk forretningsmann i tekstilbransjen, og grunnla i 1845 Nydalens Spinneri. På trykket står det at denne visa synges til melodien «Nyhetsvisen» av «Splendid».

## Teksten

**1.**Jeg tror at jeg har hørt et steds no slikt som det
at når man gjør no godt så skal det i stillhet skje,
og for våre arme små her i dag, jeg har latt meg flå.
Men med stillheten har det gud bedre kun vært som så.
Nei sannelig om det i dag har været mer stille enn på hin barnehjelpsdag,
da Mina fikk sin lille, da doktor, tante, jordmor om stoler, benker, border fór,
og barnehjelp var da som nu det store ord.

**2.**Jeg våknede i morges ved en voldsom støy,
og straks min tanke hen til San Fransisco fløy,
til jeg syntes hele gården i fra kjeller og til tårn
sto og rystet og jeg tenkte: Jøsses, ruller'n eller står'n.
Jeg åpnet raskt mitt vindusglass og så en flokk studenter som høyt på toppen
av et lass trakterte instrumenter de slo og skrek og dundrede så det meg blott forundrede
at de var bare tolv og ikke hundrede.

**3.**Den første bøsse møtte meg i min entré,
en tier måtte til før jeg fikk gå i fred,
en, to, tre så var jeg blank for i tiggerbøssen sank
mitt papir og gull og sølv og hver en fattig kobberdank.
Til slutt jeg måtte jukse ned på bøssen alt jeg hadde, min siste frakk og bukseknapp,
min lorgnett og snadde, mitt nøkkelknippe, bartebind, min neglesaks og fingerring
Gud vet hva barnehjelp det er i slike ting.

**4.**Fra backfich og til damene fra Hurperud,
med bøsser bevæpnede huff huttetu,
det ble ikke gitt pardong uten spor av sans fasong.
Ble man ribbet inntil skjorte, permisjons og pantelong,
men en ting er jeg sikker på at de som assisterte var mange fler enn de få
som gavene presterte og neste gang de arme små skal hjelpes vil jeg huske på
å få en tiggerbøsse selv å drasse på.

**5.**Ved flukt jeg ville redde meg fra Karl Johan,
for pengelens å vandre der gikk ikke an,
men forfulgtes av en flokk da jeg ville styrte opp
dit hvor dadda yter barnehjelp på Nissebergets topp.
Men intet skjul å finne var blant parkens spredte stammer, og fremad jaktens tummel bar
blant plener, busker, dammer til slutt jeg fant en åpen dør til et lite hus med grønn kulør,
hvor damene ennå aldri holdt beleiring før.

**6.**Her ser De en som man har røvet, ribbet, flådd
Gud vet hvordan med livet jeg hit opp er nådd,
jeg har gitt min siste slant og nu håper jeg så sant
at de små må jo bli rike når vi voksne er blitt fant.
Nu er jeg selv blitt trengende mot aftensmat jeg lenges men hvorfra får jeg pengene,
som her dessverre trenges, thi hvis I åpner pungene til fordel for de sjungende
så går det vel til de ford....sømte ungene.


## Kilder
*Oldemors visebok av Eli Store Erichsen, Cappelen 1976
Geir Imset

**Geir Imset** (født 3. november 1947) er en norsk journalist og forfatter, bosatt i Oslo.

Imset er cand.philol. med nordisk hovedfag fra UiO (1982).

Han var engasjert i den norske ml-bevegelsen, og hadde blant annet vervet som Rød Front-leder i Det norske Studentersamfund i 1976. Han arbeidet som journalist i AKP(m-l)s avis *[[Klassekampen]]* etter at den ble dagsavis i 1977.

Senere har Imset arbeidet mange år som journalist i *[[Dagens Næringsliv]]*. I 1994 mottok han SKUP-diplom for sitt arbeid med «Airbus-saken». I 1999 fikk han samme pris i lag med Terje Erikstad for sitt arbeid med Røkkes finansielle operasjoner. Han gikk av med «sluttpakke» i DN i 2009.

Som forfatter har Imset gitt ut bøker som omhandler finansverden, dels i form av kriminalroman, dels i form av dokumentar.

## Bilbliografi
* *Børshaiene. Blant raidere og riddere på Oslo Børs* (1985) 
* *Aksjemordet* (1985)
* *Datamordet* (1989)
* *Bankerott: det norske bankvesens vekst og fall* (1993)
* *Jens P. Heyerdahl d. y. En uautorisert biografi* (sammen med Terje Erikstad) (1998)
* *Christoffer Hannevig : gull, krig og krakk*

## Referanser





## Eksterne lenker
* NRK-intervju med Imset om jappetida (Besøkt 24. januar 2011)
Titusville

**Titusville** er en by i Brevard County i Florida i USA, grunnlagt 1867. I 2008 viste folketellingen at det bor 44 756 mennesker i byen. Det finnes to videregående skoler i Titusville: Astronaut High School og Titusville High School.

## Referanser


## Eksterne lenker
*
Ben Bolt

«***Ben Bolt***» er et skillingstrykk skrevet av George Louis Palmella Du Maurier (1834–1896), en engslsk-fransk tegner i *[[Punch (tidsskrift)|Punch]]*. På grunn av svekket syn begynte han som romanforfatter og utga sin første bok nesten 60 år gammel. Han skrev i alt tre romaner: «Peter Ibbetson» (1890), «Trilby» (1894), hvor visa om «Ben Bolt» forekommer, og til sist boka «The Maritan» som utkom etter hans død. «Trilby» ble den store suksessen, og visa om «Ben Bolt» kom i skillingstrykk og ble populær. Romanen omhandler Paris' kunstner- og bohemliv, samt fenomenet hypnose. Romanen gikk som føljetong i det amerikanske «Harper's Magazine» og laget den rene Trilby-feberen. Det var snart ikke en varesort som ikke hadde navn etter Trilby, og antall abonnenter økte til det tredobbelte på magasinet. Forfatterens økonomiske utbytte ble eventyrlig. Romanen ble etterhvert dramatisert, og stykket ble oppført i London med forfatterens sønn, Sir Gabril du Maurier i en av rollene, mens Trilby (sangerinnen som var absolutt umusikalsk, og bare kunne synge under hypnose) ble spilt av en fullstendig ukjent pike. Ensemblet reiste siden rundt på turné og gjorde stor suksess – ikke minst med visa om «Ben Bolt».

## Teksten

**1.**O husker du Alice, skjønn Alice, Ben Bolt,
skjønn Alice med rødmende kinn.
Av glede hun gråt når ditt øye det lo
men skjelvet når mørkt var ditt sinn.
På kirkegården hist i dalen, Ben Bolt
er en grav under mosegrodd sten,
og der hviler skjønn Alice så hvit om sin kinn
i ly av en hellende gren.

**2.**O husker du skoven den grønne, Ben Bolt
hvor ofte så glade vi sang,
i trærnes skygge vi hvilede oss
og lyttet til møllehjulets gang.
Men møllen er der ei mere, Ben Bolt
akk for lengst er forsvunnet dens brus,
og de smilende murer med rosens hegn
er forvitret og sunket i grus.

**3.**O husker du skolen den gamle, Ben Bolt
skolemesteren så vennlig og god,
og bekken den klare hvor blomstene tett
i klynger ved breddene sto.
Under gresset hvilte han lenge, Ben Bolt
bekk og blomster de finnes der ei,
og av vennene i skolen fra den gang Ben Bolt
er tilbake nu kun du og jeg.


## Kilder
*Oldemors visebok av Eli Støre Erichsen, Cappelen 1976
Den frie kjærlighet

«***Den frie kjærlighet***» er et skillingstrykk av ukjent opprinnelse.

## Teksten

**1.**Du spørger hvem min fader var, derom jeg intet vet,
om min tilværelse min far selv neppe vet beskjed.
Kanskje den fine damen vet hvem kalles kan min far
dog nei den frie kjærlighet på slikt ei greie har.

**2.**Som konfirmant knapt forten år, med sorg og tårfullt blikk
jeg tok farvel fra fjell og fjord og ut i verden gikk.
Til byen hit jeg fór avsted å tjene for mitt brød,
der gikk den frie kjærlighet på rov bland trang og nød.

**3.**I nødens stund et hyklersk skarn, en ulv i fåreham,
meg lett fikk fange i sitt garn og bringe meg til skam,
han stjal min uskyld, dyd og fred, med rovet han forsvant
det er den frie kjærlighet som handler så galant.

**4.**Forbi var nu all livets lyst og nedad gikk min vei,
snart diedes mitt unge bryst av en forglemmeg ei.
Skal for foreldres syndighet du også lide barn,
skal og den frie kjærlighet deg lokke i sitt garn.

**5.**Den falne pike fant ei sted å tjene for sitt brød,
jeg kjempede i ansiktssved mens bitre tårer fløt,
alene med mitt barn jeg led og større ble min nød,
da tok den frie kjærlighet meg atter i sitt skjød.

**6.**Og tiden går i sus og dus til sykdommen du får
en vekkelse fra søvn og rus dog atter løs det går,
jeg får ei fred, jeg får ei ro, men tumles atter ut
til sist den frie kjærlighet blir Manglegårdens brud.

**7.**O skjebne hvor du dog er hård nu har jeg nået frem,
elendighetens fangegård er blitt mitt dunkle hjem.
Her føles mer enn annet sted samvittighetens tukt
o gyldne frie kjærlighet hvor bitter er din frukt.

**8.**Når en gang jeg fra dette sted igjen min frihet får,
hvor finner jeg barmhjertighet, hvem leger sjelens sår.
Jeg har ei hjem, ei brød ei sted, og venneløs jeg står
velan den frie kjærlighet meg ennu ei forsmår.

**9.**O underskjønne barndomsdrøm som svandt så hurtig ned
i verdenslivets dunkle strøm og tok min uskyld med,
med det mitt unge hjertes fred bort flyktet fra mitt sinn
da dit den frie kjærlighet istedet flyttet inn.


## Kilder
*Oldemors visebok, Eli Støre Erichsen, Cappelen 1976
Besøk av skorsteinsfeieren

«***Besøk av skorsteinsfeieren***» er et muntert skillingstrykk av ukjent opprinnelse.

## Teksten

**1.**Jeg sto en tidlig morgen og pusset min komfyr
da plutselig skorsteinsfeieren kom inn og gjorde kur.
Tra lalala og gjorde kur.

**2.**Han tar mitt vaskeklede og kjærlig han meg ser
i øyet inn og hvisker: De skal ei vaske mer.
Tra lalala ei vaske mer.

**3.**Vi svor da at vi skulle stå brudgom og som brud
så gikk han med mitt hjerte og med min vaskeklut.
Tra lalala min vaskeklut.

**4.**Men mine lepper gjemte et minne om den tid
thi de var røde når han kom men sorte når han gikk.
Tra lalala når han gikk


## Kilder
*Oldemors visebok, Eli Støre Erichsen, Cappelen 1976
Jeannette Rankin

**Jeannette Pickering Rankin** (1880–1973) var den første kvinnelige kongressmedlem i USA. Hun var republikaner, og ble stemt inn fra staten Montana i 1916 og igjen i 1940. Som en dedikert pasifist stemte hun mot USAs inntreden i både den første verdenskrig og den andre, og hun var det eneste kongressmedlem som stemte mot sistnevnte. Hun er den eneste kvinne som har blitt stemt inn til kongressen fra staten Montana.

I 1993 ble hun innvotert i National Women's Hall of Fame.

## Referanser


## Eksterne lenker
* 
*
Jake Garn

**Edwin Jacob Garn** (født 12. oktober 1932 i Richfield, Utah) er en amerikansk republikansk politiker som representerte delstaten Utah i USAs senat fra 1974 til 1993. Garn var det første sittende medlemmet av Kongressen som var i verdensrommet, da han var med romferga Discovery på dens fjerde romferd i 1985, kalt STS-51-D.

Garn var borgermester i Salt Lake City fra 1972 til han ble valgt inn i senatet.

## Referanser


## Eksterne lenker
* 
* Biografi hos NASA
Bob’s Burgers

***Bob's Burgers*** er en amerikansk animert komiserie som hadde premiere på Fox i 2011. Serien handler om Bob Belcher og familien hans, som driver en hamburgerrestaurant sammen. Familien bor i etasjen over restauranten. Serien erstattet animasjonsserien *[[King of the Hill]]*, som ble avsluttet i 2010 etter 13 sesonger på skjermen.

## Handling
Belcher-familien består av Bob, hans kone Linda og deres tre barn Tina, Gene og Louise. Familien eier et spisested på Ocean Avenue et sted på kysten. (I serien opplyses det aldri nøyaktig hvor serien utspiller seg, men manusforfatterne kaller den «Seymour's Bay» seg imellom.) Spisestedet heter «Bob's Burgers»; det ligger i en grønn toetasjes bygning, og Belcher-familien bor i en leilighet i andre etasje. Bygningen ligger inneklemt mellom to andre bygninger; i den ene nabobygningen er det et krematorium. Den andre bygningen viser i åpningstekstene å tilhøre en ny virksomhet hver eneste uke, ofte med navn som er forseggjorte ordspill.

Bob's Burgers har noen få stamgjester; Mort fra krematoriet som ligger vegg-i-vegg er én av dem, altmuligmannen Teddy en annen. Restauranten må også konkurrere mot en rekke andre spisesteder i området. Bobs største konkurrent var Jimmy Pesto, som eier den italienske restauranten «Jimmy Pesto's Pizzeria» rett over gaten fra Bob's Burger. Pizzeriaen gjør det bedre enn Bob's Burgers, og derfor er de to eierne sjelden på bølgelengde. De tre Belcher-barna går på Wagstaff School, og etter skoletid hjelper de til i foreldrenes restaurant. Flere episoder handler om barnas viderverdigheter både på skolen og utenom.

Trettenåringen Tina Belcher er den eldste i søskenflokken. Hun har begynt å interessere seg for gutter, og som regel er det Pestos eldste sønn, Jimmy Junior, som hun retter oppmerksomheten mot. Elleve år gamle Gene Belcher vil mest av alt bli musiker, og bærer ofte rundt på et keyboard. Ni år gamle Louise er familiens utspekulerte bråkmaker, og når hun ikke er ute på et eller annet hevntokt, forsøker hun å bli rik i en fei eller bare oppleve mer spenning i hverdagen. Hun drar også sine eldre søsken med på sine ville planer. Louise later ofte som om hun ikke er redd for noe som helst, men dette er bare en fasade (for eksempel er hun livredd for tannlegen).

I noen av episodene er hele Belcher-familien involvert i hovedfortellingen. Andre episoder har to parallelle historielinjer. 

## Rolleliste (stemmer)
* Robert «Bob» Belcher – Henry Jon Benjamin
* Linda Belcher – John Roberts
* Tina Belcher – Dan Mintz 
* Gene Belcher – Eugene Mirman 
* Louise Belcher – Kristen Schaal

## Referanser


## Eksterne lenker
*
Electro house

**Electro house** er en musikksjanger som er underordnet housemusikk. Sjangeren begynte å utvikle seg fra tidlig 2000-årene, men kan ikke regnes som egen sjanger før midten av 2000-årene. Sjangeren legger mer vekt på digitale basslinjer og tempoet strekker seg vanligvis fra 125-140 BPM. I 2010 kom det en undersjanger av electro house kalt for complextro.

## Complextro
**Complextro** er en undersjanger av musikksjangeren electro house som går i et tempo på 140 BPM. Navnet «complextro» kommer av de to ordene «complex» og «electro». Kjennetegnet på complextro er at når en melodi spilles (for det meste melodien på refrenget), deles den opp så forskjellige lyder/synthesizere/Instrumenter spiller hver sin del av den fort etter hverandre. En kjent norsk complextro-produsent er Vinter in Hollywood, også kjent som Savant.

## Kjente artister innen electro house

* DJ Charlie
* Deadmau5
* Fedde le Grand
* Skrillex
* K-391
* David Guetta

## Se også
* House
* Rave
* Techno
K-Way

**K-Way** er et klesmerke som produserer regntøy. Firmaet ble etablert i 1965 av Leon-Claude Duhamel. Mottoet til K-Way lyder «Let it rain» (norsk: *la det regne*).
## Eksterne lenker
*
Ole Gustav Gjekstad

**Ole Gustav Gjekstad** (født 1967) er en norsk håndballtrener og tidligere håndballspiller. 

## Karriere
Gjekstad spilte 151 kamper og scoret 561 mål for landslaget i årene 1986 til 1995. Han deltok for Norge under håndball-VM 1993, og spilte i 1994 på verdenslaget mot Egypt.

Gjekstad vant tre norgesmesterskap og to seriemesterskap som spiller for Sandefjord. Han spilte profesjonelt for Luzern i Sveits i sesongene 1995–96.

### Trenerkarriere
Han var trener for Larvik Håndballklubb fra 1998 til 2005. Han trente Drammen Håndballklubb i tre sesonger fra 2005 til 2008, og var med på å vinne eliteserien i håndball for menn to ganger. Fra 2011 til 2015 trente han igjen Larvik. Fra 2009 var han også sportssjef. Fra 2018 til 2023 var han trener for . 

I 2023/2024 og 2024/2025-sesongen var han hovedtrener for den danske klubben Odense Håndbold.

Fra 1. januar 2025 er han trener for det norske kvinnelandslaget, første halvår parallelt med jobben i Odense.

## Referanser


## Eksterne lenker
* 
*
Jaap van Praag

**Jacob Philip «Jaap» van Praag** (1911–1981) var en nederlandsk humanist på 1900-tallet.

Jaap van Praag er kanskje mest kjent for den fremtredende rollen han spilte i etableringen av den nederlandske organisasjonen Humanistisch Verbond. Han var denne gruppens formann i 23 år fra 1946 og helt frem til 1969.

Jaap van Praag var en av de første professorer innenfor humanistiske studier ved Universitetet i Leiden, der han var ansatt i perioden 1964–1979. Han spilte en viktig rolle i opprettelsen av den internasjonale organisasjonen International Humanist and Ethical Union (IHEU) som ble grunnlagt i Amsterdam i 1952. Van Praag ble etterfulgt i denne rollen av den første ledertroikaen som bestod av Mihailo Marković, Howard Radest og Piet Thones i 1975.

## Referanser